stanford-oval/wikipedia huggingface dataset:
แอร์โมโอเรอา

แอร์โมโอเรอา (อังกฤษ: Air Moorea) เป็นอดีตสายการบินสัญชาติฝรั่งเศส มีท่าหลักอยู่ที่ท่าอากาศยานนานาชาติฟาอา ในตาฮีตีของเฟรนช์พอลินีเชีย ใกล้กับปาเปเอเต เมืองหลวงของดินแดน แอร์โมโอเรอาให้บริการเที่ยวบินภายในหมู่เกาะเฟรนช์พอลินีเชีย
เดอ ฮาวิลแลนด์ แคนาดา ดีเอชซี-6
ประวัติ

แอร์โมโอเรอาเริ่มให้บริการในเดือนกันยายน ค.ศ. 1968 โดยแอร์ตาฮีตีเป็นเจ้าของสายการบินนี้ทั้งหมด
เมื่อเดือนพฤศจิกายน ค.ศ. 2010 สายการบินหยุดดำเนินการ แม้จะไม่ทราบว่าเครื่องบินของของแอร์โมโอเรอาไปที่ใด แต่เครื่องบินทะเบียน F-OHJG ได้ย้ายไปให้บริการกับแอร์อันทิล
ฝูงบิน

ก่อนที่จะเลิกดำเนินงาน แอร์โมโอเรอามีเครื่องบินประจำการในฝูงบิน ดังนี้
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| เดอ ฮาวิลแลนด์ แคนาดา ดีเอชซี-6 ซีรีย์ 300 | 3 | — | 20 |  |
| ไวกิ้ง ดีเอชซี-6 ซีรีย์ 400 | — | 2 | 19 |  |
| รวม | 38 | — |  |  |
อุบัติเหตุและอุบัติการณ์สำคัญ

เที่ยวบินที่ 1121: เครื่องบินเดอ ฮาวิลแลนด์ แคนาดา ดีเอชซี-6 ตกลงสู่มหาสมุทรหลังจากบินขึ้นจากท่าอากาศยานโมโอเรอา บนเกาะโมโอเรอา ในเฟรนช์พอลินีเซียเมื่อวันที่ 9 สิงหาคม ค.ศ. 2007 คร่าชีวิตผู้คนทั้งหมด 20 คนบนเครื่อง คาดว่าเกิดจากสายเคเบิลอุปกรณ์เสียหาย จากแรงลมของเครื่องยนต์เจ็ตของครื่องบินลำอื่นในสนามบิน
บริตเทน-นอร์มัน บีเอ็น-2 ไอแลนเดอร์ของแอร์โมโอเรอาในอดีต
เคน จู

| จู เสี้ยวเทียน |
| --- | --- |

สารนิเทศภูมิหลัง
เกิด:  (1979-01-15) 15 มกราคม ค.ศ. 1979 (45 ปี) ไทเป ประเทศไต้หวัน
คู่สมรส: หาน เหวินเหวิน (สมรส 2016)
อาชีพ: นักร้อง นักแสดง นายแบบ นักแต่งเพลง
ปีที่แสดง: 2000–ปัจจุบัน
สังกัด: Sony Music Entertainment
จู เสี้ยวเทียน หรือ เคน จู (จีน: 朱孝天; พินอิน: Zhū Xiàotiān; ชื่อภาษาอังกฤษ: Ken Chu, Zhu Xiaotian; เกิด 15 มกราคม ค.ศ. 1979) เป็นนักร้อง นักแต่งเพลง นักแสดง เชฟชาวไต้หวัน เป็นที่รู้จักจากบทบาท "ซีเหมิน" ในซีรีส์โทรทัศน์เรื่อง รักใสใส หัวใจสี่ดวง (2001) และเป็นสมาชิกของวงเอฟโฟร์ ต่อมาเปลี่ยนชื่อเป็น JVKV
จบการศึกษาในสิงคโปร์ (โรงเรียนมัธยมบุนเลย์) เขาพูดภาษาจีนกลาง กวางตุ้ง และอังกฤษ
ผลงานเพลง > ร่วมกับวงเอฟโฟร์

Meteor Rain
Fantasy 4ever
Waiting For You
ผลงานเพลง > อัลบั้มเดี่ยว

On Ken's Time
Getting Real
ผลงานเพลง > เพลงประกอบละคร

F4 - Zai Zhe Li Deng Ni (在這裡等你) Waiting For You, Wish To See You Again (2008)
F4 - Ti Yan (體驗) Experience, Wish To See You Again (2008)
F4 - Jue Bu Neng Shi Qu Ni (絕不能失去你) Can't Lose You, Meteor Garden II (2002)
F4 - Yan Huo De Ji Jie (煙火的季節) The Season of Fireworks, Meteor Garden II (2002)
ผลงานด้านการแสดง > ภาพยนตร์

Batanes (2007)
The Tokyo Trial (2006)
Sky of Love (2003)
ผลงานด้านการแสดง > ละคร

Justice Bao (2025)
Hero (CTS, 2013)
Remember, About Us (2011)
Momo Love (2009)
Wish To See You Again (CTS, 2008)
City of Sky (2004)
Love Storm (CTS, 2003)
Hi! Working Girl (2003)
Meteor Garden II (CTS, 2002)
Come To My Place (CTV, 2002)
Poor Prince Taro (CTS, 2001)
Marmalade Boy (CTS, 2001)
Sunflower (CTV, 2001)
Meteor Rain (CTS, 2001)
Meteor Garden (CTS, 2001)
Spicy Teacher (CTS, 2000)
แหล่งข้อมูลอื่น

ประวัติของเคน
เธอเปลี่ยนไปนะ “เคน F4” เก็บถาวร 2014-09-13 ที่ เวย์แบ็กแมชชีน
อึ้ง! "เคน F4" อดีตซุป′ตาร์ไต้หวัน เล่าช็อตเกือบถูก "ไฟดูด" ตาย ในสถานปฏิบัติธรรมเชียงใหม่
เคน F4 เผยนาทีเฉียดตายที่ไทย แฟนคลับอึ้งเปลี่ยนไปแทบจำไม่ได้
ใครจะเชื่อ ! อดีตนักร้องบอยแบนด์ เคน F4 เคร่งศาสนาพุทธ นุ่งขาวห่มขาวปฏิบัติธรรม ที่วัดในจังหวัดเชียงใหม่ เก็บถาวร 2014-09-17 ที่ เวย์แบ็กแมชชีน
วิมัยบัตร

วิมัยบัตรของการไปรษณีย์สหรัฐในปี พ.ศ. 2521
วิมัยบัตร (ฝรั่งเศส: Coupon-Réponse International (CRI) อังกฤษ: International Reply Coupon (IRC) หรือ International Postage Voucher) เป็นบัตรที่สามารถใช้แลกเป็นแสตมป์ค่าจดหมายไปต่างประเทศหนักไม่เกิน 20 กรัม วิมัยบัตรสามารถหาซื้อและแลกเป็นแสตมป์ได้จากไปรษณีย์ที่เป็นสมาชิกสหภาพสากลไปรษณีย์ทั่วโลก
จุดประสงค์การใช้วิมัยบัตรคือ การส่งจดหมายไปยังผู้รับต่างประเทศพร้อมทั้งค่าส่งกลับ ซึ่งถ้าหากเป็นจดหมายในประเทศก็เพียงสอด แสตมป์ หรือซองเปล่าติดแสตมป์ไปพร้อมกับจดหมาย แต่กรณีจดหมายต่างประเทศ การหาซื้อแสตมป์ของประเทศผู้รับปลายทางจะไม่สะดวก จึงใช้วิธีซื้อวิมัยบัตรและสอดไปพร้อมกับจดหมาย ผู้รับปลายทางก็สามารถนำวิมัยบัตรไปแลกเป็นแสตมป์ได้ที่ที่ทำการไปรษณีย์เพื่อติดบนจดหมายตอบกลับ
วิมัยบัตรมีประโยชน์หลายด้าน
สำหรับส่งไปยังเพื่อนหรือครอบครัวที่อยู่ต่างประเทศ และไม่ต้องการให้เสียเงินค่าตอบจดหมาย
ใช้ในการติดต่อ สำหรับบุคคลที่ไม่รู้จัก หรือไม่สนิท เช่นต้องการแลกเปลี่ยนของสะสม หรือส่งบัตรยืนยันการติดต่อของนักวิทยุสมัครเล่น
วิมัยบัตรควบคุมโดยสหภาพไปรษณีย์สากล ยังมีหน่วยงานอื่นที่ออกในลักษณะเดียวกับวิมัยบัตรแต่ใช้ในวงแคบกว่า เช่น Arab Postal Union ในกลุ่มประเทศอาหรับ
เขื่อนบ้านพลวง

Dam in อำเภอเขาคิชฌกูฏ จังหวัดจันทบุรี
| เขื่อนบ้านพลวง |
| --- | --- |
แนวสันเขื่อนบ้านพลวง
ที่ตั้งของเขื่อนในจังหวัดจันทบุรี

ชื่อทางการ: โครงการไฟฟ้าพลังน้ำคลองทุ่งเพล (เขื่อนบ้านพลวง)
ประเทศ: ประเทศไทย
ที่ตั้ง: อำเภอเขาคิชฌกูฏ จังหวัดจันทบุรี
พิกัด: 12°48′19″N 102°09′18″E﻿ / ﻿12.8052°N 102.1550°E﻿ / 12.8052; 102.1550
วัตถุประสงค์: รองรับน้ำจากการผลิดกระแสไฟฟ้าพลังน้ำและจ่ายให้ระบบชลประทาน
เริ่มก่อสร้าง: มีนาคม พ.ศ. 2534
เปิดดำเนินการ: กรกฎาคม พ.ศ. 2537
เจ้าของ: กรมพัฒนาพลังงานทดแทนและอนุรักษ์พลังงาน
เขื่อนและทางน้ำล้น
ปิดกั้น: คลองพลวง
ความสูง: 46.5 เมตร (153 ฟุต)
ความยาว: 1,100 เมตร (3,600 ฟุต)
ทางน้ำล้น: ทางระบายน้ำล้นสันมนแบบไม่มีประตูควบคุม
ชนิดของทางน้ำล้น: คอนกรีตหลา
ความจุของทางน้ำล้น: 200.50 ลบ.ม./วินาที
อ่างเก็บน้ำ
อ่างเก็บน้ำ: เขื่อนหินทิ้งแกนดินเหนียว
ปริมาตรกักเก็บน้ำ: 80 ล้าน ลบ.ม.
พื้นที่กักเก็บน้ำ: 14.00 ตารางกิโลเมตร
พื้นที่ผิวน้ำ: 3.20 ตารางกิโลเมตร
เขื่อนบ้านพลวง หรือ เขื่อนพลวง เป็นเขื่อนหินทิ้งแกนดินเหนียวสำหรับกักเก็บน้ำไว้สำหรับการใช้งานด้านชลประทาน และรองรับน้ำจากการผลิดกระแสไฟฟ้าพลังน้ำซึ่งส่งมาจากเขื่อนทุ่งเพล ตั้งอยู่ในพื้นที่ตำบลพลวง อำเภอเขาคิชฌกูฏ จังหวัดจันทบุรี
เขื่อนบ้านพลวง อยู่ในตำแหน่งของเขื่อนล่าง ตามโครงการไฟฟ้าพลังน้ำคลองทุ่งเพล ภายใต้ความดูแลของ กรมพัฒนาพลังงานทดแทนและอนุรักษ์พลังงาน กระทรวงพลังงาน
คุณสมบัติ

เขื่อนบ้านพลวง เป็นส่วนหนึ่งของโครงการไฟฟ้าพลังงานน้ำคลองทุ่งเพล ซึ่งอยู่ในกลุ่มของโครงการไฟฟ้าพลังน้ำขนาดเล็ก โดยคุณสมบัติในส่วนของเขื่อนล่าง คือเขื่อนบ้านพลวง ประกอบไปด้วย
คุณสมบัติ > อ่างเก็บน้ำ

เขื่อนบ้านพลวง บริเวณอ่างเก็บน้ำมีพื้นที่รับน้ำขนาด 14 ตารางกิโลเมตร มีปริมาณน้ำท่าเฉลี่ยรายปี 36.27 ล้านลูกบาศก์เมตร หรือ 1.15 ลูกบาศก์เมตรต่อวินาที ระดับกักเก็บน้ำสูงสุด 70.00 ม.รทก. ใช้งานได้ต่ำสุด 38.00 ม.รทก. ความจุของอ่างที่ระดับใช้งาน 80.00 ล้านลูกบาศก์เมตร ระดับต่ำสุด 4.50 ล้านลูกบาศก์เมตร พื้นที่ผิวอ่างเก็บน้ำจำนวน 3.20 ตารางกิโลเมตร รับน้ำจากคลองพลวง และอุโมงค์ส่งน้ำความยาว 5,955 เมตร จากเขื่อนทุ่งเพลเข้าสู่โรงไฟฟ้าพลังน้ำสำหรับผลิตกระแสไฟฟ้า และจ่ายน้ำลงในอ่างเก็บน้ำของเขื่อนบ้านพลวง
คุณสมบัติ > เขื่อน

เขื่อนบ้านพลวง เป็นเขื่อนหินทิ้งแกนดินเหนียว มีความสูงที่ระดับสันเขือน 73.50 เมตร ความยาวสันเขื่อน 1,100.00 เมตร ความสูงจากระดับท้องน้ำ 46.50 เมตร ซึ่งมีปริมาณของเขื่อน 6.4 ล้านลูกบาศก์เมตร
คุณสมบัติ > อาคารน้ำล้น

เขื่อนบ้านพลวง มีอาคารน้ำล้นแบบสันมนไม่มีประตูควบคุม (Uncontrol Overflow Ogee) ชนิดคอนกรีตหลา (Mass Concrete) ปริมาณน้ำล้น (1,000 ปี) 200.50 ลูกบาศก์เมตรต่อวินาที ความสูงอาคาร 6.50 เมตร ความยาวสันอาคาร 17.50 เมตร ระดับสันอาคาร 71.50 ม.รทก. ความสูงของน้ำล้น 1.50 เมตร
คุณสมบัติ > ท่อส่งน้ำ

เขื่อนบ้านพลวง ประกอบไปด้วยท่อส่งน้ำแบบท่อเหล็กหุ้มด้วยคอนกรีตรูปวงกลม จำนวน 2 ท่อ เส้นผ่าศูนย์กลางภายใน 2.00 เมตร ความาว 292 เมตร มีปริมาณน้ำส่งได้สูงสุดต่อท่อ 22.00 ลูกบากศ์ต่อวินาที
คุณสมบัติ > เขื่อนปิดกั้นช่องเขา

เขื่อนบ้านพลวง ประกอบไปด้วยเขื่อนปิดกั้นช่องเขาจำนวน 2 แห่ง คือ
เขื่อนปิดกั้นช่องเขาแห่งที่ 1 เป็นเขื่อนดิน ระดับสันเขื่อน 73.50 ม.รทก. ความยาวสันเขื่อน 49 เมตร ความสูงเฉลี่ยจากระดับพื้นดิน 1.50 เมตร ความลาดในด้านหน้าเขื่อน (แนวดิ่ง:แนวนอน) 1:3 ความลาดชันด้านหลังเขื่อน 1:2.5
เขื่อนปิดกั้นช่องเขาแห่งที่ 2 เป็นเขื่อนดิน ระดับสันเขื่อน 73.50 ม.รทก. ความยาวสันเขื่อน 750 เมตร ความสูงเฉลี่ยจากระดับพื้นดิน 35.50 เมตร ความลาดในด้านหน้าเขื่อน (แนวดิ่ง:แนวนอน) 1:3 ความลาดชันด้านหลังเขื่อน 1:2.5 ปริมาตรของเขื่อน 1.5 ล้านลูกบาศก์เมตร
คุณสมบัติ > พื้นที่ชลประทาน

เขื่อนบ้านพลวงนั้น ให้บริการน้ำสำหรับทำการเกษตรในพื้นที่ชลประทานกว่า 58,822 ไร่ ครอบคลุมเนื้อที่อำเภอเขาคิชฌกูฏ ในตำบลพลวง ตำบลตะเคียนทอง (บางส่วน) และพื้นที่อำเภอมะขาม ในตำบลฉมัน และตำบลวังแซ้ม ด้วยระบบสูบน้ำผ่านท่อเหล็กและท่อใยหินฝังดิน เส้นผ่าศูนย์กลาง 0.40 - 1.50 เมตร ความยาว 58.925 กิโลเมตร โดยสถานีสูบน้ำ 4 แห่ง เข้าสู่พื้นที่ชลประทาน แบ่งออกเป็นสองฝั่ง คือฝั่งตะวันออก พื้นที่รับน้ำ 23,365 ไร่ และฝั่งขวา (ตะวันตก) พื้นที่รับน้ำ 26,557 ไร่
การท่องเที่ยว

เขื่อนบ้านพลวง อยู่ใกล้เคียงกับรอยพระพุทธบาทเขาคิชฌกูฏ (พระบาทพลวง) จึงทำให้เขื่อนบ้านพลวงกลายเป็นอีกหนึ่งจุดชมวิวก่อนเดินทางขึ้นไปนมัสการพระบาทพลวงในช่วงงานประเพณีนมัสการรอยพระพุทธบาทเขาคิชฌกูฏ (พระบาทพลวง) และเป็นสถานที่พักผ่อนหย่อนใจของประชาชนในพื้นที่ และออกกำลังกายบริเวณถนนตามแนวสันเขื่อน เนื่องจากอยู่ติดกับอุทยานแห่งชาติเขาคิชฌกูฏ ทำให้มีอากาศที่บริสุทธิ์ สดชื่น และธรรมชาติที่สวยงาม
นอกจากนี้ เขื่อนบ้านพลวงยังมีความสวยงามในรูปแบบของทะเลหมอกในช่วงเวลาพระอาทิตย์ขึ้น และพระอาทิตย์ตกดิน โดยจะเกิดขึ้นเฉพาะบางช่วงเวลาของปีตามสภาพภูมิอากาศของพื้นที่ในขณะนั้น
ระเบียงภาพ

สันเขื่อนมองจากบริเวณท้ายเขื่อน
ถนนบนแนวสันเขื่อน
พื้นที่อุทยานแห่งชาติเขาคิชฌกูฏบริเวณเหนือเขื่อน
พื้นที่บริเวณท้ายเขื่อน
ทางลาดขึ้นลงสันเขื่อน
ดูเพิ่ม

เขื่อนทุ่งเพล หรือเขื่อนบน ในโครงการไฟฟ้าพลังน้ำคลองทุ่งเพล
เขื่อนบ้านพลวงอยู่บริเวณติดกับอุทยานแห่งชาติเขาคิชฌกูฏ
สันเขื่อนและพื้นที่อ่างเก็บน้ำ
เขื่อนปิดกั้นช่องเขาแห่งที่ 2 ความยาว 750 เมตร
วัดมหาชัย (จังหวัดมหาสารคาม)

| วัดมหาชัย |
| --- | --- |

ชื่อสามัญ: วัดมหาชัย (พระอารามหลวง),วัดเหนือ
ที่ตั้ง: ตำบลตลาด อำเภอเมือง มหาสารคาม มหาสารคาม
ประเภท: ศาสนสถาน
นิกาย: เถรวาท มหานิกาย
พระประธาน: พระประธานปางชนะมารแบบเชียงแสนล้านช้าง
พระพุทธรูปสำคัญ: พระพุทธสิริมหามุนี (พระประธานปางชนะมารแบบเชียงแสนล้านช้าง)
เจ้าอาวาส: พระธรรมวัชราจารย์ (น้อย ญาณวุฑฺโฒ) เจ้าคณะจังหวัดมหาสารคาม
 สถานีย่อยพระพุทธศาสนา
วัดมหาชัย (พระอารามหลวง) หรือ วัดเหนือ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย เลขที่ 779 ถนนศรีราชวงศ์ ตำบลตลาด อำเภอเมืองมหาสารคาม จังหวัดมหาสารคาม
วัดคู่เมือง

ในปี พ.ศ. 2412  โปรดเกล้าฯ ให้แยกเมืองมหาสารคามออกจากเมืองร้อยเอ็ดไปขึ้นกับกรุงเทพฯ ยกฐานะอัครฮาด อัครวงศ์ อัครบุตร เมืองมหาสารคามขึ้นเป็นอุปฮาด  ราชวงศ์ ราชบุตร ท้าวเจริญราชเดช (ท้าวมหาชัย กวด) พร้อมด้วยกรมการเมืองท้าวเพียงเป็นผู้สร้างวัดนั้น  โดยเฉพาะปี พ.ศ. 2408 นั้นปรากฏตามประวัติตั้งเมืองว่าพระเจริญราชเดชได้นิมนต์พระครูสุวรรณ์ดีศีลสังวร  มาเป็นเจ้าอาวาสองค์แรกและเถระภิเษก ฮดสรง (สรงน้ำ) ให้เป็นหลักคำ ชาวเมืองเรียกว่า “ญาครูหลวงหลักคำ” เรียกสั้นว่า “ยาครูหลักคำ” (บิดาพระครูสารคามมุนี (สาร) ภวภูตานนท์ ณ มหาสารคาม) ตามประวัติกล่าวว่า ญาครูหลักคำสุวรรณ์ดีนี้ เป็นญาติพระเจริญราชเดช (กวด) ซึ่งเคยร่วมทุกข์ร่วมสุขกันมาแล้วในสมัยอุปสมบท ชาวเมืองเรียกว่า ท้าวกวดบ้าง อาจารย์กวดบ้าง เมื่อเป็นเจ้าเมืองแล้วจึงเห็นว่าพระครุสุวรรณ์ดีศีลสังวรมั่นคงในพระธรรมวินัยมีความรู้แตกฉานในบาลี  อรรถกถา จึงอาราธนามาดำรงตำแหน่งหลักคำ ภายหลังเรียกว่าเจ้าคณะเมือง ตามประวัติพระเจริญราชเดชสืบเชื้อสายมาจากกษัตริย์เวียงจัรทน์ บรรพบุรุษเป็นเชื้อพระวงศ์บรรดาศักดิ์ว่า วรเชษฐมหาชัยขัติยพงศ์ ต้นตระกูลของนครเวียงจันทร์
พระวิหาร  (อุโบสถหลังเก่า)

เมื่อพระเจริญราชเดชพร้อมด้วยกรมการเมืองท้าวเพียตั้งวัดแล้วจึงสร้างโบสถ์คือ พัทธสีมา (สิมบก) ซึ่งในปีตั้งเมืองนั้นเอง พัทธสีมาที่ตั้งขึ้นนั้นกว้าง 3.50 เมตร ยาว  7.50 เมตร ก่ออิฐถือปูน มีเฉลียงรอบ เสาไม้แก่น มุงด้วยกระเบื้องดินเผาหลังคาลายกนกนาคช่อฟ้าใบระกาชะรอยจะเริ่มก่อสร้างเมื่อครั้งเป็นท้าวมหาชัย  (กวด) นิมนต์พระญาครูผู้เฒ่าวัดหนองแวงค้ำน่างเป็นนวกรรมมัฏฐายี อำนวยการก่อสร้าง ซึ่งคนปูนเล่าว่า นายช่างพัทธสีมาเป็นคนบ้านหนองแวงค้ำน่าง ปัจจุบันเรียก “บ้านแวงน่าง” เมื่อท้าวมหาชัย (กวด) ได้รับบรรดาศักดิ์โปรดเกล้าฯ เป็นพระเจริญราชเดชได้ผูกพัทธสีมาพอดีในปีนั้นนิมนต์พระญาครูเฒ่าวัดหนองแวงค้ำน่างนั้นเป็นพระอุปัชฌายะ มีนาคเข้าอุปสมบทจำนวน 9 คน
พระประธาน

พระพุทธสิริมหามุนี เป็นพระประธานที่สร้างขึ้นพร้อมพระอุโบสถนั้นรูปทรงสวยงามมาก ก่ออิฐถือปูนปางชนะมารแบบเชียงแสนล้านช้าง ช่างที่ปั้นเป็นคนจีนเมืองกาฬสินธุ์แซ่ไหหลำ ชื่อเจ็กจั้น  ลงรักปิดทอง หน้าตักกว้าง 2 ศอก 4 นิ้ว ชาวเมืองเคารพนับถือมาก ปรากฏว่าถือน้ำพิพัฒน์สัตยาในพัทธสีมาหลังนี้ ภายหลังจึงเลิกไปที่วัดโพธิ์ศรีแทน
ลำดับเจ้าอาวาส

วัดมหาชัย (พระอารามหลวง) หรือ วัดเหนือ มีเจ้าอาวาส ดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระครูสุวรรณ์ดีศีลสังวร | พ.ศ. 2408 | - |
| 2 | พระชาสองหลาบ | - | - |
| 3 | พระชาลี | - | - |
| 4 | พระเกษ | - | - |
| 5 | พระชาไมย์ | - | - |
| 6 | พระเกตุ | - | - |
| 7 | พระชาทอง | - | - |
| 8 | พระช้าง | - | - |
| 9 | พระสา | - | - |
| 10 | พระโสม | - | - |
| 11 | พระชาอ่อน | - | - |
| 12 | พระชาบุดดา | - | - |
| 13 | พระโสม | - | - |
| 14 | พระหล่อน | - | - |
| 15 | พระเพ็ชร | - | - |
| 16 | พระขรัวละคร | - | - |
| 17 | พระชาบัว | - | - |
| 18 | พระสารมุนี (สาร พุทฺธสโร, ภวภูตานนท์ ณ มหาสารคาม) | - | - |
| 19 | พระอริยานุวัตร (อารีย์ เขมจารี ป.ธ.5) | พ.ศ. 2504 | พ.ศ. 2534 |
| 20 | พระเทพวุฒาจารย์  (สินธุ์ เขมิโย ป.ธ.3) | พ.ศ. 2539 | พ.ศ. 2548 |
| 21 | พระศรีวชิรโมลี (สังคม จิตฺติญาโณ ป.ธ.9) | พ.ศ. 2551 | พ.ศ. 2552 |
| 22 | พระธรรมวัชราจารย์ (น้อย ญาณวุฑฺโฒ) | พ.ศ. 2552 | ปัจจุบัน |
พิพิธภัณฑ์ท้องถิ่นภาคตะวันออกเฉียงเหนือวัดมหาชัย

พิพิธภัณฑ์ท้องถิ่นภาคตะวันออกเฉียงเหนือวัดมหาชัย จังหวัดมหาสารคาม เป็นสถานที่ซึ่งเก็บรวบรวมโบราณวัตถุต่าง ๆ ของภาคอีสาน เช่น ใบเสมาหิน พระพุทธรูปในสมัยโบราณ บานประตู คันทวยแกะสลัก อายุประมาณ 100-200 ปี นอกจากนี้ยังเป็นที่เก็บรวบรวมวรรณคดีภาคอีสานและพระธรรม ใบลาน อยู่เป็นจำนวนมาก
กติกาสัญญาเคลลอก–บริยอง

| สนธิสัญญาสามัญว่าด้วยการเลิกสงครามในฐานะตราสารนโยบายแห่งชาติ |
| --- | --- |

วันลงนาม: 27 สิงหาคม ค.ศ.1928
ที่ลงนาม: Quai d'Orsay, ปารีส, ประเทศฝรั่งเศส
วันมีผล: 24 กรกฎาคม ค.ศ. 1929 (1929-07-24)
ผู้เจรจา:   Frank B. Kellogg, Secretary of State   Aristide Briand, Minister of Foreign Affairs 
ผู้ลงนามแรกเริ่ม:   ออสเตรเลีย   เบลเยียม   แคนาดา   Czechoslovakia   ฝรั่งเศส  แม่แบบ:Country data Weimar Germany   อินเดีย   Ireland   อิตาลี   ญี่ปุ่น   นิวซีแลนด์   โปแลนด์   แอฟริกาใต้   สหราชอาณาจักร   สหรัฐอเมริกา 
ผู้ลงนาม: 31 ประเทศ ที่สัญญามีผลตามวันที่กำหนด  อัฟกานิสถาน  แม่แบบ:Country data Albanian Republic   ออสเตรีย   บัลแกเรีย  แม่แบบ:Country data Republic of China (1912-49)   คิวบา   เดนมาร์ก   สาธารณรัฐโดมินิกัน   อียิปต์   เอสโตเนีย   เอธิโอเปีย   ฟินแลนด์   กัวเตมาลา   ราชอาณาจักรฮังการี  แม่แบบ:Country data Kingdom of Iceland   ลัตเวีย   ไลบีเรีย   ลิทัวเนีย   เนเธอร์แลนด์   นิการากัว   นอร์เวย์   ปานามา   เปรู   Portugal   โรมาเนีย   ยูโกสลาเวีย   สหภาพโซเวียต   Siam   Spain   สวีเดน   สวิตเซอร์แลนด์   ตุรกี  9 ประเทศมีผลใช้บังคับ  เปอร์เซีย  แม่แบบ:Country data Second Hellenic Republic   ฮอนดูรัส   ชิลี   ลักเซมเบิร์ก   ดันท์ซิซ   คอสตาริกา   เวเนซุเอลา   บาร์เบโดส (1971) 
ข้อความทั้งหมด
 Kellogg-Briand Treaty ที่ วิกิซอร์ซ
กติกาสัญญาเคลลอก-บริยอง (อังกฤษ: Kellogg–Briand Pact) กติกาสัญญาปารีส (อังกฤษ: Pact of Paris) หรือ สนธิสัญญาสามัญว่าด้วยการเลิกสงครามในฐานะตราสารนโยบายแห่งชาติ (อังกฤษ: General Treaty for Renunciation of War as an Instrument of National Policy) ได้รับการลงนามเมื่อวันที่ 27 สิงหาคม ค.ศ. 1928 โดยสหรัฐอเมริกา ฝรั่งเศส สหราชอาณาจักร อิตาลี ญี่ปุ่น เยอรมนีไวมาร์ และประเทศอื่นอีกหลายประเทศ
สนธิสัญญาดังกล่าวยกเลิกสงครามรุกราน โดยห้ามใช้สงครามเป็น "ตราสารนโยบายแห่งชาติ" เว้นแต่ในกรณีเพื่อการป้องกันตนเอง ไม่มีข้อบทเพื่อการลงโทษ สนธิสัญญาดังกล่าวเป็นผลจากความพยายามของสหรัฐที่ตั้งใจหลีกเลี่ยงการเข้าไปมีส่วนในระบบพันธมิตรยุโรป ต่อมาขึ้นทะเบียนเป็นชุดสนธิสัญญาสันนิบาตชาติเมื่อวันที่ 4 กันยายน ค.ศ. 1928
ในแบบดั้งเดิม เคลลอก-บริยองเป็นการยกเลิกสงครามเฉพาะระหว่างฝรั่งเศสกับสหรัฐอเมริกา อย่างไรก็ตาม แฟรงก์ บี. เคลลอก รัฐมนตรีต่างประเทศสหรัฐ ต้องการคงไว้ซึ่งอิสระในการปฏิบัติของสหรัฐ ดังนั้นจึงสนองข้อเสนอสนธิสัญญาพหุภาคีต่อต้านสงคราม โดยเปิดให้ทุกชาติเป็นภาคีสนธิสัญญา
สนธิสัญญาเคลลอก-บริยองได้ชื่อตามผู้ริเริ่ม แฟรงก์ บี. เคลลอก และรัฐมนตรีต่างประเทศฝรั่งเศส อะริสตีด บรียองด์
แหล่งข้อมูลอื่น

Text of the Kellogg-Briand Pact from the Yale Avalon Project เก็บถาวร 2012-05-09 ที่ เวย์แบ็กแมชชีน
แดน บุรีรัมย์

| แดน บุรีรัมย์ |
| --- | --- |
ชื่อเกิด: บุญชื่น บุญเกิดรัมย์
ชื่ออื่น: อ.แดน
เกิด: 1 กันยายน พ.ศ. 2488 อำเภอเมืองบุรีรัมย์ จังหวัดบุรีรัมย์ ประเทศไทย
เสียชีวิต: 13 ธันวาคม พ.ศ. 2567 (79 ปี) ศูนย์การแพทย์กาญจนาภิเษก จังหวัดนครปฐม ประเทศไทย
คู่สมรส: สายทิ้ง บุญเกิดรัมย์
อาชีพ: นักร้อง นักแต่งเพลง นักดนตรี นักแสดง ตลก
ปีที่แสดง: พ.ศ. 2506 – 2567
แดน บุรีรัมย์ หรือ บุญชื่น บุญเกิดรัมย์ (1 กันยายน พ.ศ. 2488 – 13 ธันวาคม พ.ศ. 2567) เป็นศิลปิน  นักแต่งเพลงและนักแสดงชาวไทย
ประวัติ

แดน บุรีรัมย์ เกิด ณ ตำบลอิสาณ อำเภอเมืองบุรีรัมย์ จังหวัดบุรีรัมย์ เป็นบุตรคุณพ่อโอ้ คุณแม่โป๊ป บุญเกิดรัมย์ เป็นนักร้อง นักดนตรี นักแสดง นักแต่งเพลง ชาวบุรีรัมย์ พ่อและแม่ทำอาชีพเกษตรกร เมื่อเรียนจบการศึกษาจากวิทยาลัยการช่างบุรีรัมย์ (ปัจจุบันคือ วิทยาลัยเทคนิคบุรีรัมย์) ก็ได้เดินทางเข้าสู่กรุงเทพเพื่อตามฝันการเป็นนักร้องพร้อมกับ เด่น บุรีรัมย์
เข้าวงการ

แดน บุรีรัมย์ เข้าสู่วงการเมื่อปี พ.ศ. 2506 ตอนที่เข้าวงการมาแรก ๆ มุ่งหวังที่จะหาชื่อเสียงเพื่อเป็นนักร้องอย่างเดียว และได้บันทึกเสียงเพลงแรกในชีวิตชื่อว่า “ผู้พ่าย” เมื่อปี พ.ศ. 2507 แต่ไม่ประสบความสำเร็จ โดยการเป็นนักร้องในสมัยก่อนเป็นไปได้ยากและค่าตอบแทนก็ได้ไม่มาก สูทหรือเสื้อผ้าที่ใส่ก็มีแค่ชุดเดียว พอร้องเสร็จก็เอาไปไว้หลังเวทีให้คนร้องคนต่อไปใส่ต่อ ชีวิตการเป็นนักร้องมันลำบากจริง ๆ แต่เขาก็โชคดีที่เคยเรียนเป่าแซกโซโฟนมาตอนเด็ก ๆ ก็เลยผันตัวมาเป็นนักดนตรีแทน ซึ่งตอนนั้นเขาก็ ทั้งร้องทั้งเล่นดนตรีไปด้วย เขามีโอกาสได้ไปอยู่วงดนตรีรวมดาวกระจายของครู สำเนียง ม่วงทอง และมีเหตุให้เข้าใจผิดต้องออกจากวงจึงได้ไปตั้งวงดนตรีร่วมกับ ชลธี ธารทอง ประยงค์ ชื่นเย็น ชื่อวงดนตรีสุรพัฒน์ แต่ไม่ประสบความสำเร็จจึงได้ยุติลงแล้วไปอยู่กับวงดนตรีของ ผ่องศรี วรนุช เพลิน พรหมแดน ตามลำดับ
จนช่วงหลัง ๆ ในปี พ.ศ. 2514 เขาเริ่มผันตัวเองมาเล่นตลก เพราะได้เงินจำนวนมากกว่าการเป็นนักร้องนักดนตรี เขาก็เลยมาอยู่กับคณะของป๋า เทพ โพธิ์งาม อยู่พักใหญ่ ซึ่งระหว่างนั้นเป็นช่วงที่ธุรกิจคาเฟ่เริ่มเป็นที่นิยม เขาก็เลยตัดสินใจแยกออกมาตั้งคณะเองชื่อว่า “สี่ดาว” กับเพื่อน ๆ แต่หลังจากนั้นพอวงเริ่มอิ่มตัวเพื่อน ๆ หลายคนก็แยกย้ายกันไปอยู่กับคณะอื่น ๆ เขาก็เลยต้องยุบคณะไป แต่ตอนนั้นดีที่เขายังมีโอกาสได้เล่นหนัง หรือละครทางทีวีบ้าง ก็เลยยังพอเลี้ยงตัวเองได้
ผลงาน > เพลง

เพลงที่ขับร้อง
ผู้พ่าย
สั่งสาว
คอยหาคู่
เสือแก่ยังมีไฟ
อยากมีกิ๊กตอนแก่
เพลงที่ประพันธ์
อาวรณ์รัก (ขับร้องโดย แก้ม มนัสวี)
ผลงาน > ละครโทรทัศน์

ปี พ.ศ. 2533 แม่นาคพระโขนง (บริษัท ทีวีเอ จำกัด/ช่อง 3)
ปี พ.ศ. 2547 โคกคูนตระกูลไข่ (เวิร์คพอยท์ เอ็นเทอร์เทนเมนท์/ช่อง 5) รับบทเป็น หัวหน้าเผ่ามนุษย์กินคน ปาป้า (รับเชิญ)
ปี พ.ศ. 2549 ระเบิดเถิดเทิง (เวิร์คพอยท์ เอ็นเทอร์เทนเมนท์/ช่อง 5) รับบทเป็น (รับเชิญ)
ปี พ.ศ. 2549 โคกคูนตระกูลไข่ (เวิร์คพอยท์ เอ็นเทอร์เทนเมนท์/ช่อง 5) รับบทเป็น ลุงหอยจุ๊บ (รับเชิญ)
ปี พ.ศ. 2551 บางรักซอย 9 (เอ็กแซ็กท์/ช่อง 9)
ปี พ.ศ. 2553 เพลงรักข้ามภพ (ดีด้า วิดีโอ โปรดักชั่น/ช่อง 7)
ปี พ.ศ. 2553 แม่ศรีไพร (/ช่อง 7) รับบทเป็น หมอผี
ปี พ.ศ. 2555 สายฟ้ากับสมหวัง (เอ็กแซ็กท์ - ซีเนริโอ/ช่อง 5) รับบทเป็น เฮียจวง (รับเชิญ)
ปี พ.ศ. 2564 ผัดไทย สูตรลับลิขิตฝัน (TARA VISION/ช่องไทยพีบีเอส) รับบทเป็น บรรจง (ปัจจุบัน) (ตาเส้นจันท์) คู่กับ นันทวัน เมฆใหญ่
ปี พ.ศ. 2566 โปงลางฮักออนซอน (แฟมิลี่ พลัส/ช่อง 3) รับบทเป็น ครูพร (รับเชิญ)
ผลงาน > ภาพยนตร์

แก้วกาหลง
คุณนายซาอุ
เสน่ห์นักร้อง
อภินิหารน้ำมันพราย
อิทธิฤทธิ์น้ำมันพราย
แม่หมอน้ำมันพราย
ลูกทุ่งเสียงทอง
ระฆังผี
นักรบ 3 สลึง
ดาวอาถรรพ์
กองร้อย..สบายสบาย
ผีหัวขาด รับบท เพื่อนของพ่อของเดี่ยว
มนต์เพลงลูกทุ่ง เอฟ.เอ็ม. รับบท แดน
หลบผี ผีไม่หลบ
มนต์รักลูกทุ่ง รับบท มิ่ง
พยัคฆ์ร้ายส่ายหน้า (รับเชิญ)
ครอบครัวตัวดำ รับบท ปู่ของแช่ม
โปงลางสะดิ้ง ลำซิ่งส่ายหน้า รับบท ลุงปาย
แหยมยโสธร รับบท พิธีกรเปิดเรื่อง (รับเชิญ)
แหยมยโสธร 2 รับบท พิธีกรเปิดเรื่อง (รับเชิญ)
รวมพลคนลูกทุ่งเงินล้าน (รับเชิญ)
คนปีมะ (รับเชิญ)
ผลงาน > คอนเสิร์ต

คอนเสิร์ต เฮฮานาวี กับ สมศรี ม่วงศรเขียว (2 ตุลาคม 2554)
คอนเสิร์ต ลูกทุ่งเพื่อแผ่นดิน (6 กันยายน 2558)
ผลงาน > รายการโทรทัศน์

ชิงช้าสวรรค์
ชุมทางเสียงทอง
คุยเฟื่องเรื่องลูกทุ่ง
ชุมทางดาวทอง
ทัวร์ลูกทุ่ง
ผลงาน > รายการวิทยุ

สถานีวิทยุ A.M. ที่กอง พอ.ป.ต.อ. (พ.ศ. 2507)
สถานีวิทยุ A.M. เสียงอดิศร 685 สระบุรี (พ.ศ. 2507)
รายการวิทยุลูกทุ่งเอฟ.เอ็ม.ที่ FM.90 และ FM.95 (พ.ศ. 2540)
คลื่นลูกทุ่งเน็ตเวิร์ก
สวนสาธารณะหาดริมน้ำน่านหมู่บ้านคุ้งตะเภา

| สวนสาธารณะหาดริมน้ำน่าน หมู่บ้านคุ้งตะเภา |
| --- | --- |


ประเภท: สวนสาธารณะขนาดเล็ก
ที่ตั้ง: ริมสะพานข้ามแม่น้ำน่าน ทางหลวงแผ่นดินหมายเลข 11 หมู่บ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์
พื้นที่: 10 ไร่
เปิดตัว: พ.ศ. 2533
ผู้ดำเนินการ:   เทศบาลตำบลคุ้งตะเภา
สถานะ: 07.30 - 18.00 น. ทุกวัน
สวนสาธารณะหาดริมน้ำน่านหมู่บ้านคุ้งตะเภา หรือ หาดริมน้ำน่าน พัทยา 2 เป็นสวนสาธารณะขนาดเล็ก อยู่ในความดูแลของเทศบาลตำบลคุ้งตะเภา ตั้งอยู่ทิศเหนือของหมู่บ้านคุ้งตะเภา อำเภอเมือง จังหวัดอุตรดิตถ์  ริมแม่น้ำน่าน ติดกับทางหลวงแผ่นดินหมายเลข 11 ถนนสายหลักของจังหวัดอุตรดิตถ์
ประวัติ

สวนสาธารณะหาดน้ำน่าน ตั้งอยู่ริมแม่น้ำน่านทางด้านเหนือสุดของหมู่บ้านคุ้งตะเภา ติดกับทางหลวงแผ่นดินหมายเลข 11 เดิมบริเวณที่แห่งนี้เป็นหาดแม่น้ำกว้างสวยงาม เป็นที่พักผ่อนหย่อนใจของคนในหมู่บ้านคุ้งตะเภามาตั้งแต่ปี พ.ศ. 2533 โดยในช่วงก่อน พ.ศ. 2540 สวนสาธารณะแห่งนี้เป็นสถานที่ผักผ่อนหย่อนใจที่มีคนเข้ามาผักผ่อนมาก มีการตั้งร้านค้าขายอาหารและอุปกรณ์เล่นน้ำมากมาย โดยไม่มีการจัดเก็บรายได้ จนในสมัยนายบุญช่วย เรืองคำ เป็นผู้ใหญ่บ้านคุ้งตะเภา ได้ดำเนินการเพื่อขอเช่าที่ดินจากเจ้าของหลายรายบริเวณนั้นเพื่อจัดทำเป็นสวนสาธารณะสำหรับหมู่บ้าน
จนในปี พ.ศ. 2545 องค์การบริหารส่วนตำบลคุ้งตะเภา โดยการนำของนายเอกสิทธิ์ พรหมน้อย นายกองค์การบริหารส่วนตำบลคุ้งตะเภาในขณะนั้น ได้ขอรับเงินอุดหนุนจากรัฐบาลในการปรับปรุงภูมิทัศน์และก่อสร้างสาธารณูปโภคต่าง ๆ มีการจัดระเบียบร้านค้า จัดสร้างกำแพงกั้นและมีการจัดเก็บเงินค้าบำรุงสำหรับประชาชนที่มาพักผ่อนในช่วงเทศกาลสำคัญ รวมทั้งมีการฟื้นฟูกิจกรรมประเพณีต่าง ๆ เช่น ประเพณีลอยกระทง ประเพณีสงกรานต์ รดน้ำดำหัวผู้สูงอายุ ประเพณีเทศน์มหาชาติ เป็นต้น
ด้วยความสวยงามของภูมิทัศน์และความสะดวกสะบายในการเดินทาง ปัจจุบัน สวนสาธารณะหาดน้ำน่านได้รับความสนใจจากประชาชนมาพักผ่อนหย่อนใจและออกกำลังกายเป็นจำนวนมาก โดยเฉพาะอย่างยิ่งในช่วงเทศกาลสำคัญ ๆ ต่าง ๆ เช่น เทศกาลสงกรานต์ เทศกาลลอยกระทง
ในปี พ.ศ. 2553 มีความพยายามจากเทศบาลตำบลคุ้งตะเภา ในการผลักดันให้สวนสาธารณะหาดริมน้ำน่านหมู่บ้านคุ้งตะเภาเป็นศูนย์กลางการท่องเที่ยวของอุตรดิตถ์อีกด้วย
ลักษณะเด่นและจุดที่น่าสนใจ

สถานที่ตั้งติดริมสะพานข้ามแม่น้ำน่านบนทางหลวงแผ่นดินหมายเลข 11 ซึ่งเป็นถนนสายหลักของจังหวัดอุตรดิตถ์ สะดวกสะบายในการเดินทาง และด้วยอยู่ติดริมแม่น้ำน่านที่มีหาดทรายกว้างสวยงามเหมาะแก่การพักผ่อนหย่อนใจมีห้องน้ำบริการ ทำให้สถานที่แห่งนี้เป็นสวนสาธารณะสำคัญที่ประชาชนมาใช้บริการจำนวนมากในช่วงเทศกาล
ดูเพิ่ม

หมู่บ้านคุ้งตะเภา
เทศบาลตำบลคุ้งตะเภา